L 45/886
RO
Jurnalul Oficial al Uniunii Europene
24.2.2022
COMISIE TITLUL 12 — SECURITATE
CAPITOLUL 12 20 — PROIECTE-PILOT, ACȚIUNI PREGĂTITOARE, PREROGATIVE ȘI ALTE ACȚIUNI (continuare)
12 20 04
(continuare)
12 20 04 02
(continuare) Comentarii Acest credit este destinat să acopere: — cheltuielile suportate de Comisie pentru colectarea și prelucrarea informațiilor de orice tip necesare analizării, definirii, promovării, monitorizării, evaluării și punerii în aplicare a politicii comune în domeniul securității și siguranței nucleare și a normelor și măsurilor din domeniul protecției împotriva radiațiilor; — cheltuielile aferente măsurilor și acțiunilor privind monitorizarea și asigurarea protecției împotriva efectelor radiațiilor ionizante și are drept scop asigurarea protecției sanitare și a mediului împotriva pericolelor reprezentate de radiații și de substanțele radioactive; aceste acțiuni se referă la sarcini precise prevăzute de Tratatul Euratom; — cheltuielile legate de verificarea funcționării și a eficienței sistemelor de monitorizare a nivelului de radioactivitate în atmosferă, ape și sol, precum și de controlul respectării normelor de bază în statele membre (articolul 35 din Tratatul Euratom); aceste cheltuieli includ, pe lângă diurne și cheltuielile de deplasare (misiune), costurile cu formarea, reuniunile pregătitoare și achiziționarea echipamentelor care urmează să fie utilizate în cadrul inspecțiilor; — cheltuielile aferente punerii în aplicare a sarcinilor Comisiei menționate la punctul 31 al concluziilor Consiliului European din 24 și 25 martie 2011.
Acest credit poate acoperi, de asemenea, cheltuielile de informare și cele cu publicațiile legate direct de îndeplinirea obiectivelor acestui post.
Temei juridic Sarcină care rezultă din competențele specifice conferite Comisiei direct de Tratatul Euratom la capitolul 3 din Titlul II și la articolul 174.
Tratatul de instituire a Comunității Europene a Energiei Atomice, în special articolul 31 (colectarea de informații și pregătirea de noi acte legislative în completarea standardelor de siguranță de bază), articolul 33 [punerea în aplicare a directivelor, în special în domeniul medical (domeniul C)], precum și articolul 35 alineatul (2) (verificarea monitorizării radioactivității din mediu).
Decizia 87/600/Euratom a Consiliului din 14 Decembrie 1987 privind procedura comunitară de schimb rapid de informații în caz de urgență radiologică (JO L 371, 30.12.1987, p. 76).
Directiva 2009/71/Euratom a Consiliului din 25 iunie 2009 de instituire a unui cadru comunitar pentru securitatea nucleară a instalațiilor nucleare (JO L 172, 2.7.2009, p. 18).
Directiva 2011/70/Euratom a Consiliului din 19 iulie 2011 de instituire a unui cadru comunitar pentru gestionarea responsabilă și în condiții de siguranță a combustibilului uzat și a deșeurilor radioactive (JO L 199, 2.8.2011, p. 48).
Directiva 2013/51/Euratom a Consiliului din 22 octombrie 2013 de stabilire a unor cerințe de protecție a sănătății populației în ceea ce privește substanțele radioactive din apa destinată consumului uman (JO L 296, 7.11.2013, p. 12).